Нобэрэ пщэдейрэ
Мэлыжьыхьым и 23, махуэку
Тхылъымрэ авторым и хуитыныгъэхэмрэ я дунейпсо махуэщ
Инджылызыбзэм и дунейпсо махуэщ
Испаныбзэм и махуэщ
Тыркум щагъэлъапIэ я къэрал суверенитетымрэ сабийхэр хъумэнымрэ я махуэр
Израилым и щхьэхуитыныгъэм и махуэщ
Испанием зэгуэкIуахэм я махуэр щагъэлъапIэ
1836 гъэм Петербург къыщыдэкIащ «Современник» журналым и япэ номерыр.
1907 гъэм Чейни Гриффит Джон (цIыхубэм Лондон Джек цIэмкIэ яцIыху хъуа тхакIуэр), Сан-Францискэ щежьащ дунейм и хъуреягъыр кхъухькIэ зэщIигъэхьэну.
1908 гъэм Москва и тхыдэм щынэхъ ин дыдэхэм ящыщ псыдзэ къыщIэуауэ щытащ.
1920 гъэм къызэрагъэпэщащ Тыркум и Лъэпкъ зэхуэсышхуэр (парламентыр).
1943 гъэм СССР-м и Совнаркомым Къэбэрдей-Балъкъэрым и цIыхубэ хозяйствэр зэфIэгъэувэжыным теухуа унафэ къищтащ.
1951 гъэм СССР-м и Олимп комитетыр къызэрагъэпэщащ.
1964 гъэм СССР-м и Министрхэм я Советым унафэ къищтащ макъ зытратхэ пластинкэхэр къыщIэзыгъэкI «Мелодия» фирмэр къызэгъэпэщыным теухуауэ.
Инджылыз драматург щэджащэ Шекспир Уильям къызэралъхурэ илъэс 456-рэ ирокъу.
Урыс композитор, пианист, дирижёр цIэрыIуэ, РСФСР-м и цIыхубэ артист Прокофьев Сергей къызэралъхурэ илъэси 129-рэ ирокъу.
КъБР-м и цIыхубэ тхакIуэ Теунэ Хьэчим къызэралъхурэ илъэси 108-рэ ирокъу.
Совет тхакIуэ, теленэтынхэр езыгъэкIуэкIыу щыта, УФ-м гъуазджэхэмкIэ щIыхь зиIэ и лэжьакIуэ Скороходов Глеб къызэралъхурэ илъэс 90 ирокъу.
Совет актёр, сурэтыщI, УФ-м и цIыхубэ артист Прыгунов Лев и ныбжьыр илъэс 81-рэ ирокъу.
Генерал-лейтенант, Абхъаз Республикэм зыхъумэжыныгъэмкIэ и министру щыта, Абхъазым и ЛIыхъужь Сосналы СулътIан къызэралъхурэ илъэс 78-рэ ирокъу.
Футболист Iэзэу щыта, СССР-м спортымкIэ щIыхь зиIэ и мастер, СССР-м щIыхь зиIэ и тренер Бышовец Анатолий и ныбжьыр илъэс 74-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 10 — 11, жэщым градуси 3 — 5 щыхъунущ.
Мэлыжьыхьым и 24, мэрем
Дипломатием и дунейпсо махуэщ
ЩIалэгъуалэм я зэкъуэтыныгъэм и дунейпсо махуэщ
Къуэш зэрыщIа къалэхэм я дунейпсо махуэщ
Лабораторэхэм къыщагъэсэбэп псэущхьэхэр хъумэным и дунейпсо махуэщ
Урысейм и МЧС-м и лэжьакIуэхэу зи къалэн зыгъэзащIэу хэкIуэдахэм я фэеплъ махуэщ
США-м щагъэлъапIэ жыг хэсэным и махуэр
Ермэлы лъэпкъым залымыгъэ щыкIэлъызэрахьам хэкIуэдахэм я фэеплъ махуэщ. 1915 гъэм Уэсмэн пащтыхьыгъуэм щызэтраукIащ ермэлы лъэпкъым щыщ куэд. Абыхэм илъэс зыбжанэкIэ леишхуэ къащытехьащ Тыркум.
1800 гъэм США-м и президент Адамс Джон Конгрессым и библиотекэр къызэригъэпэщащ, тхылъхэр къэщэхуным доллар минитху хухихри.
1803 гъэм Урысейм и император Александр Езанэм Iэ щIидзащ Кавказым и Минеральнэ псыхэм ятеухуа унафэм. Абы щыубзыхуат псы хущхъуэхэм къэралым и цIыхухэм я дежкIэ мыхьэнэшхуэ зэраIэри, ахэр нэсу къэгъэсэбэпа хъун папщIэ зыхуей-зыхуэфIхэмкIэ къызэгъэпэщынри.
1833 гъэм газ зыхэт псыр къызэрагупсысам теухуа тхылъ ятащ. Ар къэзыгупсысар Инджылызым щыщ Пристли Джозефт.
1944 гъэм къызэIуахащ ещанэ Белорус фронтыр.
Адыгэхэм я къекIуэкIыкIар зыджа, тхыдэ щIэныгъэхэм я доктор, профессор Кушевэ Екатеринэ къызэралъхурэ илъэси 121-рэ ирокъу.
США-м щыщ уэрэджыIакIуэ, актрисэ цIэрыIуэ, композитор Стрейзанд Барбарэ и ныбжьыр илъэс 78-рэ ирокъу.
УэрэджыIакIуэ, КъБР-ми Ингуш Республикэми щIыхь зиIэ я артисткэ Даур Иринэ къыщалъхуа махуэщ.
Урысей гимнасткэ, дунейми Европэми я чемпионкэ, Алыджым и къалащхьэ Афинхэм 2004 гъэм щекIуэкIа гъэмахуэ Олимп Джэгухэм дыжьын медаль къыщызыхьа Чащинэ Иринэ и ныбжьыр илъэс 38-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 14 — 15, жэщым градуси 4 — 5 щыхъунущ.
